ai4bharat/Pralekha huggingface dataset:
وزارت دفاع
آئی این ایس ترکش سینٹ پیٹس برگ ، روس پہنچا
روس اور بھارت کے مابین استوار تعلقات کو مزید تقویت پہنچاتے ہوئے، نیز بھارت کی جانب سے دونوں ممالک کے مابین استوار خصوصی اور مراعات پر مبنی کلیدی شراکت داری کے اظہار کے طور پر بھارتی بحریہ کا جہاز ترکش ،25 جولائی 2019 کو سینٹ پیٹس برگ، روس پہنچا، تاکہ وہاں منعقد ہونے والی روسی یوم بحریہ پریڈ میں شرکت کرسکے۔ مذکورہ بحری جہاز کا خیرمقدم ساحل پر روس کی بحریہ کے افسران کی جانب سے روسی نیول بینڈ کے ذریعے لائیو پرفارمنس پیش کرکے کیا گیا۔ واضح رہے کہ یہ رسم خیرمقدمی تقریبات کا ایک حصہ ہے۔
روسی یوم بحریہ پریڈ 2019 میں ، روس میں بھارتی بحریہ کی نمائندگی ایک وفد کے ذریعہ کی جارہی ہے، جس کی قیادت وائس ایڈمرل اجیت کمار پی ، فلیگ آفیسر کمانڈنگ-ان-چیف ، مغربی بحریہ کمان اور آئی این ایس ترکش کررہے ہیں۔ یوم بحریہ پریڈ میں شرکت کرنے کے علاوہ، فلیگ آفیسر مذکور، روسی بحریہ کے کمانڈر-ان-چیف سے بھی ملاقات کریں گے، تاکہ بحریہ کے تعاون پر نظر ثانی کی جاسکے اور اشتراک کے نئے راستے تلاش کئے جاسکیں۔
آئی این ایس ترکش، روسی فیڈریشن کے صدر کے ذریعے ملاحظے کے لیے پیش ہونے والے موبائل کالم کا ایک حصہ ہوگا۔ ساحل پر اپنے قیام کے دوران یہ بحری جہاز ایل ٹی اسمڈ امبینک منٹ پر لنگر انداز ہوگا اور وزیٹروں کے لیے 26 اور 27 جولائی کو کھلا رہے گا۔ اس بحری جہاز کا عملہ روسی بحریہ کے ساتھ پیشہ وارانہ گفت وشنید کرے گا، تاکہ دونوں افواج کے مابین تعاون بڑھایا جاسکے۔
آئی این ایس ترکش، کیپٹن ستیش واسودیو کی کمان میں ہے اور ٹیگ زمرے کے خفیہ بحری جہازوں کے سلسلے کا جدید ترین بحری جہاز  ہے، جسے روس میں ینتر شپ یارڈ واقع کالینی گراد میں تیار کیا گیا ہے۔ یہ بحری جہاز مختلف النوع اقسام کے اسلحہ جات سے آراستہ ہے، اس میں بہت سارے سینسر لگے ہیں اور 250 سے زائد عملے پر مشتمل کریو یعنی عملہ اس کا انتظام وانصرام دیکھتا ہے، جس میں 30 افسران بھی شامل ہیں۔ اس میں بہت سے خفیہ نظام بھی لگے ہوئے ہیں، جیسے تخفیف شدہ رڈار، انفراریڈ، مقناطیسی سگنیچر وغیر، جس کی وجہ سے اس بحری جہاز کو سمندر میں شناخت کرنا آسان نہیں ہے۔ یہ جہاز بھارتی بحریہ کے مغربی بیڑے کا ایک حصہ ہے، جس کا مستقر ممبئی میں ہے اور یہ بحری جہاز فلیگ آفیسر کمانڈنگ-ان –چیف مغربی بحریہ کمان کے آپریشنل کمان میں ہے۔
۔۔۔۔۔۔۔۔۔۔۔
U-3448
(Visitor Counter : 27
کامرس اور صنعت کی وزارتہ
پی ایم گتی شکتیمنصوبہ کو تقویت ملی: سکریٹریز کے بااختیار گروپ  نے اپنی پہلی میٹنگمنعقد کی
بی آئی ایس اے جی -این نے جی آئی ایس پر مبنی قومی ماسٹر پلان پر ڈیٹا کی 300 لیئرز کی میپنگ مکمل کی
تمام مرکزی وزارتوں اور زیادہ تر ریاستی حکومتوں نے اپنی مطلوبہ لیئرز کی اپ ڈیٹنگ شروع کی
7 مرکزی وزارتوں کے نمائندوں پر مشتمل نیٹ ورک پلاننگ گروپ  کو پہلے ہی تشکیل دیا جا چکا ہے
این پی جی کی مدد کے لیے پیشہ ور وں کا اعلیٰ بااختیار ماہر گروپ تشکیل دیا جا رہا ہے
حکومت نے پی ایم گتی شکتی پر عمل درآمد کی نگرانی کے لئے کابینہ سکریٹریز کی صدارت میں سکریٹریوں کے بااختیار گروپ  کی تشکیل کی ہے جس میں 20 انفراسٹرکچر اور اقتصادی وزارتوں کے سیکریٹریز ای جی او ایس کے ممبر کی شکل میں گے۔ ای جیاو ایس کی پہلی میٹنگ کل کابینہ سکریٹری کی صدارت میں منعقد ہوئی ۔ ای جی او ایس کی پہلی میٹنگ کے لئے نیتی آیوگ کے سی ای او مہمان خصوصی تھے۔ ای جی او ایس نے اب تک ہوئی پیش رفت کا جائزہ لیا۔
وزیر اعظم جناب نریندر مودی نے ملک کے مختلف اقتصادی شعبوں کو ملٹی ماڈل کنیکٹیویٹی فراہم کرنے کے لیے پی ایم گتی شکتی نیشنل ماسٹر پلان کا آغاز کیا۔ پی ایم گتی شکتی کا مقصد لاجسٹک لاگت کو کم کرنا ہے۔ اس وقت بھارت میں لاجسٹک لاگت جی ڈی پی کا تقریباً 13 فیصدہے جب کہ دیگر ترقییافتہ ممالک میںیہ 8 فیصد تک ہے۔ حکومت ہمارے مینوفیکچرنگ سیکٹر کی مسابقت، کسانوں کو قیمتوں کے بہتر حصول اور صارفین کو کفایتی قیمتوں پر اشیاء کی دستیابی کو یقینی بنانے کے لیے لاجسٹک لاگت کو کم کرنے کے لیے پرعزم ہے۔
بھاسکراچاریہ انسٹی ٹیوٹ فار اسپیس ایپلی کیشنز اینڈ جیو انفارمیٹکس ، جس نے نیشنل ماسٹر پلان تیار کیا ہے، نے ای جی او ایس کو مطلع کیا کہ جی آئی ایس پر مبنی قومی ماسٹر پلان پر ڈیٹا کی 300 سے زیادہلیئرز کی میپنگ مکمل ہو چکی ہے۔ انہوں نے یہ بھی بتایا کہ سبھی مرکزی وزارتوں اور بیشتر ریاستی حکومتوں نے اپنی مطلوبہ لیئرز کی اپ ڈیٹنگ شروع کر دی ہے ۔
پی ایم گتی شکتی کے لیےنوڈل ڈپارٹمنٹ فار پروموشن آف انڈسٹری اینڈ انٹرنل ٹریڈ  نے پی ایم گتی شکتی کی نگرانی اور کوآرڈینیشن کے لیے کیے گئے انتظامی بندوبست کے بارے میںمعلومات دی ۔ 7 مرکزی وزارتوں کے نمائندوں پر مشتمل ایک نیٹ ورک پلاننگ گروپ  پہلے ہی تشکیل کیا گیا ہے۔ این پی جی کی مدد کے لیے اعلیٰ بااختیار ماہرین کا ایک گروپ تشکیل دیا جا رہا ہے۔
میٹنگ میںای جی او ایس نے کئی اہم فیصلےکیے۔ بنیادی ڈھانچے کی خامیوں کو ترتیب دینے کا فیصلہ کیا گیا ہے، جیسا کہ مختلف اقتصادی وزارتوں نے محسوس کیا ہے۔ اسے اگلے مالی سال کے سالانہ ایکشن پلان میں شامل کرنے پر مناسب طریقہ سے غور و خوض کے لیے متعلقہ انفراسٹرکچر کی وزارت کوفارورڈ کیا جانا ہے۔ ملک کے تمام اقتصادی زون میں ملٹی ماڈل کنیکٹیویٹی کا ترجیحی بنیاد پر مطالعہ کرنے کا فیصلہ کیا گیا تاکہ گیپ کی شناخت کی جاسکے۔ ایسا کوئی بھی نظام یا عمل، جس کی وجہ سے لاجسٹک لاگت میں اضافہ ہورہا ہے اس کی پہچان کی جانی چاہیے اور اس پر غوروخوض کیا جانا چاہیے اورلاگت کو کم کرنے کے لیے ضروری انتظامی فیصلوں سمیت اقدامات کیے جانے چاہئیں ۔
ای جی او ایس نے ڈیجیٹلائزیشن کی ضرورت پر زور دیا۔ مختلف مینجمنٹ انفارمیشن سسٹمز کو مربوط کیاجانا ضروری محسوس کیا گیا جس سے کہ آسانی سے اس کا استعمال کیا جا سکے۔ ای جی او ایس نے اس بات پر بھی زور دیا ہے کہ تمام وزارتوں کو اپنی منصوبہ بندیکے مرکزمیں لاجسٹک لاگت میں کمی کو شامل کرنا چاہیےجس سے پی ایم گتی شکتی کے مقصد کو حاصل کیا جا سکے۔
وزارت دفاع
دفاعی پیداوار پہلی بار ایک لاکھ کروڑ روپے سے تجاوز کر گئی
مالی سال 23-2022 میں تقریباً 1.07 لاکھ کروڑ روپے ہے، جو 22-2021 کے مقابلے میں 12 فیصد زیادہ ہے
وزارت دفاع کی مسلسل کوششوں کے نتیجے میں، مالی سال23-2022 میں دفاعی پیداوار کی قیمت پہلی بار ایک لاکھ کروڑ روپے کے ہندسے کو عبور کر گئی ہے۔ اس وقت مالیت 1,06,800 کروڑ روپے ہے اور جب باقی نجی دفاعی صنعتوں سے ڈیٹا موصول ہو جائے گا، تو یہ مزید بڑھ جائے گی۔ مالی سال 23-2022 میں دفاعی پیداوار کی موجودہ قیمت مالی سال 22-2021 کے مقابلے میں 12 فیصد سے زیادہ کا اضافہ ہے، پہلے یہ تعداد 95,000 کروڑ روپے تھی۔
حکومت دفاعی صنعتوں اور ان کی انجمنوں کے ساتھ مسلسل کام کر رہی ہے ، تاکہ انہیں درپیش چیلنجز کو دور کیا جا سکے اور ملک میں دفاعی پیداوار کو فروغ دیا جا سکے۔ کاروبار کرنے میں آسانی کے مقصد کو حاصل کرنے کے لیے متعدد پالیسی اصلاحات کی گئی ہیں، بشمول ایم ایس ایم ایز اور اسٹارٹ اپس کا سپلائی چین میں انضمام۔
ان پالیسیوں کی وجہ سے، صنعتیں، بشمول ایم ایس ایم ایز اور اسٹارٹ اپس، دفاعی ڈیزائن، ترقی اور مینوفیکچرنگ میں آگے بڑھ رہی ہیں اور پچھلے 7-8 سالوں میں حکومت کی طرف سے صنعتوں کو جاری کیے گئے دفاعی لائسنسوں کی تعداد میں تقریباً 200 فیصد اضافہ ہوا ہے۔ ان اقدامات سے ملک میں دفاعی صنعتی مینوفیکچرنگ ماحولیاتی نظام کو فروغ ملا ہے اور روزگار کے زبردست مواقع پیدا ہوئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-5279
(Visitor Counter : 83
وزیراعظم کا دفتر
وزیراعظم آئی آئی ٹی گوہاٹی کے جلسہ تقسیم اسناد سے خطاب کریں گے
نئی دہلی، 21 ستمبر 2020، وزیراعظم جناب نریندر مودی 22 ستمبر 2020 بروز منگل دوپہر 12 بجے ویڈیو کانفرنسنگ کے ذریعہ آئی آئی ٹی گوہاٹی کے جلسہ تقسیم اسناد سے خطاب کریں گے۔
اس موقع پر آسام کے وزیراعلی جناب سربا نند سونووال، مرکزی وزیر تعلیم جناب رمیش پوکھریال نشنک، تعلیم کے مرکزی وزیر مملکت جناب سنجے دھوترے اور دیگر معززین بھی شرکت کریں گے۔
کل 1803 طلبا ء اپنی ڈگریاں حاصل کریں گے جن میں 687 بی ٹیک اور 637 ایم ٹیک طلبا شامل ہیں۔
۔۔۔۔۔۔۔۔۔۔۔
م ن۔ ا گ۔ن ا۔
U-5681
(
شہری ہوابازی کی وزارت
کانپور ہوائی اڈے پر دسمبر 2022 تک عالمی معیار کی سہولیات دستیاب ہوں گی
143.6 کروڑ روپے کی لاگت سے ہولیسٹک ڈیولپمنٹ پروجیکٹ پر کام جاری ہے
مصروفیت کے اوقات میں ٹرمینل کی نئی عمارت میں 300 مسافروں کی گنجائش بہم ہوگی
کانپور شہر اتر پردیش کا تجارتی دارالحکومت اور چمڑے، ٹیکسٹائل اور دفاعی پیداوار کا مرکز ہے۔یہ شہر تاریخی زیارتی مقامات اور مختلف اہم اداروں کے لیے بھی جانا جاتا ہے، اوریہ شہر بڑی تعداد میں ہوائی مسافروں کواپنی جانب راغب کرتا ہے۔ فی الحال کانپور ایئرپورٹ چار شہروں دہلی، ممبئی، بنگلور اور گورکھپور سے براہ راست جڑا ہوا ہے۔
مسافروں کی آمدورفت میں اضافے کو مدنظر رکھتے ہوئے، اے اے آئی نے کانپور ہوائی اڈے پر سول انکلیو کا ترقیاتی کام شروع کیا ہے جس میں 143.6 کروڑ روپے کی لاگت سے مسافروں کی سہولیات میں اضافہ کیا گیا ہے۔ ترقیاتی منصوبے میں ایک نئی ٹرمینل عمارت کی تعمیر اور A-321 قسم کے تین طیاروں کی پارکنگ کے لیے موزوں جگہ شامل ہے۔
سول انکلیو کی نئی ٹرمینل عمارت 6248 مربع میٹر کے رقبے میں تعمیر کی گئی ہے جس میں 300 مسافروں کو اوقات کار کے دوران پروسیس کرنے کے لیے ڈیزائن کیا جائے گا۔ مسافروں کی تمام جدید سہولیات سے آراستہ، ٹرمینل میں آٹھ چیک اِن کاؤنٹرز، آنے والے مسافروں کے لیے کنویئر بیلٹس ہوں گے۔ 150 کاروں کی پارکنگ کے لیے پارکنگ ایریا کا بھی منصوبہ بنایا گیا ہے۔ ٹرمینل کی عمارت فور اسٹار جی آر آئی ایچ اے ریٹیڈ توانائی کی موثر عمارت ہوگی جس میں پائیداری کی خصوصیات بھی شامل ہیں۔ ٹرمینل کا اگلا حصہ کانپور کے مشہور جے کے مندر کاعکاس ہے اور یہ اس جگہ کے مقامی فن اور ورثے کی بھی عکاسی کرے گا۔ اس ترقیاتی منصوبے کے 31 دسمبر 2022 تک مکمل ہونے کی امید ہے۔
کانپور ہوائی اڈے کے سول انکلیو کی بہتر صلاحیت کے ساتھ ترقی اس شہر سے رابطے کو بہتر بنائے گی، جس سے خطے کی مجموعی ترقی کو تقویت ملے گی۔
مجوزہ ٹرمینل بلڈنگ کے شہر کی طرف کا نظارہ
مجوزہ ٹرمینل بلڈنگ کا 3D منظر
اقلیتی امور کی وزارتت
حج کوٹہ کا تعین
وزارت اقلیتی امور نے ریاستوں اور مرکز کے زیر انتظام علاقوں کی حج کمیٹیوں سمیت ان تمام متعلقین کے ساتھ حج کے بندو بست پر کئی دور کی بات چیت کی ہے جنہیں حج کوٹہ کو بحال کرنے کی درخواستیں موصول ہوئی تھیں۔ اس مسئلہ کو حج 2023 کے لیے مملکت سعودی عرب  کے ساتھ سالانہ دو طرفہ معاہدہ کے تحت حل کر لیا گیا ہے اور کووڈ-19 کے چیلنجز کے باوجود، ملک کا اصلی حج کوٹہ، یعنی 175025 کو حج 2023 کے لیے بحال کر دیا گیا ہے۔ سالانہ دو طرفہ معاہدہ کے تحت ہندوستانی حج کمیٹی کا یہ کوٹہ حج 2023 کے لیے متعدد ریاستوں اور مرکز کے زیر انتظام علاقوں سے تعلق رکھنے والے عازمین حج کے لیے ہے۔ حج کوٹہ میں ہونے والے اس اضافہ نے حکومت کو ریاستوں/مرکز کے زیر انتظام علاقوں سے مزید عازمین کو حج پر بھیجنے کے قابل بنایا ہے۔
یہ جانکاری اقلیتی امور کی مرکزی وزیر محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں دی۔
وزارت دفاع
رکشا منتری جناب راج ناتھ سنگھ نے کووڈ-19 لہر کے دوران سابق فوجیوں اور اُن کے وابستگان کو خدمات فراہم کرانے کیلئے کام کے بہت زیادہ دباؤ والے 51 ای سی ایچ ایس پالی کلینکس میں ٹھیکے پر مزید اسٹاف کی عارضی تعیناتی کو منظوری دی
رکشا منتری جناب راج ناتھ سنگھ نے کووڈ-19 کے موجودہ بحران کے دوران ملک بھر میں کام کے بہت زیادہ دباؤ والے سابق فوجیوں کی 51 تعاون والے صحت اسکیم ، پالی کلینکس میں ٹھیکے پر مزید اسٹاف کی عارضی تعیناتی کو منظوری دی۔ جن ملازمین کی خدمات ٹھیکے پر حاصل کی جائے گی، ان میں شناخت کئے گئے ای سی ایچ ایس پالی کلینکس کے لئے ایک میڈیکل افسر ، نرسنگ اسسٹینٹ، فارمیسسٹ، ڈرائیور اور چوکیدار شامل ہیں۔ ان کی خدمات 3 ماہ کی مدت کے لئے کام کے عام اوقات کے بعد نائٹ ڈیوٹی کے لئے اسٹیشن ہیڈکوارٹرز کے ذریعے حاصل کی جائیں گی۔
یہ تعیناتی زیادہ دباؤ والے جن ای سی ایچ ایس پالی کلینکس میں کی جائے گی، وہ لکھنؤ، دلی چھاؤنی ، بنگلور ، دہرادون، کوٹ پتلی، امرتسر، میرٹھ، چنڈی گڑھ، جموں، نئی دلی ، سکندرآباد، آگرہ، امبالا، گریٹر نوئیڈا، گرداس پور، پنے، ترویندرم، جالندھر، کانپور، گڑگاؤں، گڑ گاؤں ، ہوشیار پور، موہالی، چنڈی مندر، الہ آباد، غازی آباد ، پٹھان کوٹ، جودھپور، لدھیانہ، روپڑ، ترن تارن ؍ پٹی، کولکاتہ، دانا پور ، کھڑکی ، پالمپور، بریلی، کولہا پور، یول، ساؤتھ پنے ، وشاکھا پٹنم، جے پور، گنٹور، بارکپور، چنئی، گورکھپور، پٹیالہ، نوئیڈا، بھوپال، کوچی، ویلور اور انچی میں واقع ہیں۔
اس اقدام سے ان علاقوں میں سابق فوجیوں اور ان کے وابستگان کو شدید معاملات میں رات کے وقت بھی فوری طور پر طبی مدد دستیاب کرانے کو یقینی بنایا جا سکے گا۔ اس منظوری کی میعاد 15؍اگست 2021 تک رہے گی۔
وزارت دفاع
گروڈ رجمنٹل تربیتی مرکز، ایئر فورس اسٹیشن چاندی نگر میں، مارون بریٹ کی رسمی پریڈ
ایئر فورس کے خصوصی دستوں کے ’گروڈ‘ کمانڈوز کی تربیت کی کامیاب تکمیل کے موقع پر، مارون بیریٹ رسمی پریڈ کا انعقاد 03 ستمبر 2022 کو گروڈ رجمنٹل تربیتی مرکز ، ایئر فورس اسٹیشن چاندی نگر میں کیا گیا۔ ایئر وائس مارشل راکیش سنہا اے وی ایس ایم اسسٹنٹ چیف آف دی ایئر اسٹاف آپریشنز  ایئر ہیڈ کوارٹرز اس تقریب کے مہمان خصوصی تھے۔ انہوں نے پریڈ کا جائزہ لیا۔ گروڈ رجمنٹل تربیتی مرکز کے کمانڈنٹ ونگ کمانڈر ترلوک شرما نے مہمان خصوصی کا استقبال کیا۔
مہمان خصوصی نے گروڈ رجمنٹل تربیتی مرکز سے کامیاب پاسنگ آؤٹ ہونے پر گروڈوں کو مبارکباد دی۔ نوجوان کمانڈوز سے خطاب کرتے ہوئے، انہوں نے سلامتی کے بدلتے ہوئے منظر نامے سے ہم آہنگ رہنے کے لیے اسپیشل فورسز کی مہارتوں کی تربیت اور ان کی اہمیت پر زور دیا۔ انہوں نے کامیاب گروڈ ٹرینیز کو مارون بیریٹ، گروڈ پرفیشینسی بیج اوراسپیشل فورس ٹیبز پیش کیے اور کامیاب پاس آؤٹ ٹرینیز کو ٹرافیاں دیں۔ بہترین آل راؤنڈر کی ٹرافی ایل اے سی جوندھالے ایس بالا صاحب کو پیش کی گئی۔
تقریب کے ایک حصے کے طور پر، 'گروڈز' نے جنگی فائرنگ کی مہارت، یرغمالیوں کو بچانے، فائرنگ کرنے کی مشق، حملہ آور دھماکہ خیز مواد، رکاوٹیں عبور کرنے کی مشق، دیوار پر چڑھنے، سلیدرنگ، ریپلنگ اور ملٹری مارشل آرٹس کا مظاہرہ کیا۔
مرون بیریٹ کی رسمی پریڈ، پاس آؤٹ ہونے والے نوجوان گروڈوں کے لیے فخر اور کامیابی کا لمحہ ہے کیونکہ یہ ایک انتہائی اہم مہارت کی تربیت کی انتہا ہے، جو ان کی ’ینگ اسپیشل فورسز آپریٹرز‘ میں تبدیلی اور ایلیٹ فورس میں شامل ہوکر، اپنی جان کی قیمت پر بھی، اس ملک کی خدمت کرنا ہے۔
کابینہ
کابینہ نے بھارت اور مراقش کے درمیان ہوائی خدمات کے معاہدے پر دستخط کی منظوری دی
نئی دہلی۔29؍اگست۔وزیراعظم جناب نریندر مودی کی صدارت میں مرکزی کابینہ نے بھارت اور مراقش کے درمیان ہوائی خدمات سے متعلق نظرثانی شدہ معاہدے پر دستخط کرنے کی منظوری دی۔ ہوائی خدمات سے متعلق نئے معاہدے کے عمل میں آنے کے بعد دسمبر 2004 کا ہوائی خدمات سے متعلق موجودہ معاہدہ منسوخ ہوجائیگا۔
فوائد:
ہوائی خدمات کا معاہدہ بھارت اور مراقش کے درمیان شہری ہوابازی کے تعلقات میں ایک اہم سنگ میل کی حیثیت رکھتا ہے اور اس میں دونوں ملکوں کےد رمیان تجارت ، سرمایہ کاری ، سیاحت اور ثقافتی لین دین کو فروغ دینے کی صلاحیت ہے۔ اس سے دونوں ملکوں کے درمیان رابطوں کو فروغ دینے کا ماحول پیدا ہوگا اور اس کے ساتھ ساتھ دونوں ملکوں کی ہوائی کمپنیوں کو تجارتی مواقع فراہم ہوں گے۔
تفصیلات:
معاہدے کی خاصیتوں میں یہ نکات بھی شامل ہیں:
- ہر فرق کی طرف سے ایئرلائنوں کی کثیر پروازیں ۔
- ہر فریق کی نامزد ایئرلائن معاون مارکیٹنگ بندوبست میں شامل ہوسکتی ہے۔
- اس معاہدے سے دونوں ملکوں کی نامزد ایئرلائنیں ایک دوسرے کے ملکوں میں اپنے دفاتر قائم کریں گی تاکہ ہوائی خدمات کو فروغ حاصل ہو اور ان کی فروخت ہوسکے۔
- دونوں ملکوں کی نامزد ایئرلائنیں اے ایس اے کے لئے مقررہ راستوں کیلئے چھ جگہوں کیلئے / سے بہت سی پروازیں چلا سکیں گی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔اس ۔ ع ن
U- 4475
(Visitor Counter : 52
نوجوانوں کے امور اور کھیل کود کی وزارت
تاریخی شطرنج اولمپیاڈ کی مشعل کا ریلے گجرات میں یکم جولائی کو جاری رہے گا
پہلے شطرنج اولمپیاڈ کی مشعل کا ریلے گجرات میں یکم جولائی بروز جمعہ کو جاری رہے گا، جس میں سورت اور ڈانڈی میں تقریبات منعقد کی جائیں گی۔ وہاں سے مشعل دمن اور دیو میں داخل ہوگی۔
جمعرات کو مشعل کا ریلے راجستھان سے گجرات میں داخل ہوا اور احمد آباد، کیواڈیا اور وڈودرا میں تقریبات ہوئیں۔ حکومت گجرات کے نوجوان، کھیل اور ثقافت کے وزیر جناب ہرش سنگھوی، احمد آباد کے گاندھی آشرم میں مہمان خصوصی تھے، جب کہ جناب پورنیش مودی، محترمہ گیتا بین راٹھوا - ایم پی، حکومت گجرات کیواڈیا میں اسٹیچو آف یونٹی کے مہمان خصوصی تھے۔
وڈودرا کے واگھودیا اسپورٹس کمپلیکس میں ٹارچ ریلے پروگرام کے مہمان خصوصی حکومت گجرات کے وزیر محصولات، جناب راجندر ترویدی تھے۔ متذکرہ مہمانوں کے علاوہ شطرنج کے گرینڈ ماسٹر تیجس باکرے اور انکت راجپارہ بھی موجود تھے اور انہوں نے شطرنج اولمپیاڈ ٹارچ ریلے کو آگے بڑھایا۔
دونوں گرینڈ ماسٹرز جمعہ کو بھی ایونٹس کے لیے موجود ہوں گے۔ سورت میں میونسپل کارپوریشن انڈور اسٹیڈیم، ڈانڈی میں گاندھی آشرم اور دمن میں سوامی وویکانند آڈیٹوریم ان ایونٹس کے مقامات ہیں۔ دادرا اور نگر حویلی اور دمن اور دیو کے لیفٹیننٹ گورنر جناب پرفل کھوڈا پٹیل دمن میں مہمان خصوصی ہوں گے۔
اس تاریخی ٹارچ ریلی کا آغاز نئی دہلی کے آئی جی اسٹیڈیم میں ہندوستان کے وزیر اعظم جناب نریندر مودی کی موجودگی میں کیا گیا۔ یہ ریلے کل 75 شہروں کا احاطہ کرے گا، جو کہ آزادی کا امرت مہوتسو – یعنی ہندوستان کی آزادی کے 75 سال مکمل ہونے کی یاد میں منایا جا رہا ہے۔
نئی دہلی میں 19 جون کو ٹارچ ریلے کے تاریخی آغاز کے دن، ایف آئی ڈی ای کے صدر آرکیڈی دوورکووچ نے مشعل وزیر اعظم کے حوالے کی، جنہوں نے اسے ہندوستانی شطرنج کے لیجنڈ وشوناتھن آنند کے حوالے کیا۔ تاریخی آغاز کے بعد، مشعل نے قومی دارالحکومت میں لال قلعہ، دھرم شالہ میں ایچ پی سی اے، امرتسر میں اٹاری بارڈر، آگرہ میں تاج محل اور لکھنؤ میں ودھان سبھا سمیت مشہور مقامات کا سفر کیا۔
ٹارچ ریلے کے مقابلوں کا آغاز سمول شطرنج سے ہوتا ہے، جہاں گرینڈ ماسٹرز اور معززین مقامی کھلاڑیوں کے ساتھ گیم کھیلتے ہیں۔ ایونٹس کے بعد مشعل ایک کھلی جیپ کے ذریعے مختلف مقامات کا سفر کرتی ہے۔ اس کے علاوہ، مختلف ثقافتی تقریبات منعقد ہوتی ہیں جن میں ایک شہر سے دوسرے شہر کا سفر کرنے والا ایک انٹرایکٹو بس ٹور، الگ الگ علاقوں پر مبنی ثقافتی پریڈ ہوتی ہے جس میں شطرنج کے نوجوان کھلاڑیوں کی کمیونٹی شامل ہوتی ہے۔
باوقار مقابلے کی تاریخ میں پہلی بار، ہندوستان نہ صرف 44 ویں ایف آئی ڈی ای شطرنج اولمپیاڈ کی میزبانی کر رہا ہے بلکہ وہ پہلا ملک ہے جس نے ٹارچ ریلے کا آغاز کیا ہے جسے ایف آئی ڈی ای نے مقابلے کی تاریخ میں پہلی بار شروع کیا ہے، جس کی شروعات 1927 میں ہوئی تھی۔ اب سے، ہر دو سال بعد جب شطرنج اولمپیاڈ ہوگا، مشعل ہندوستان سے میزبان ملک کے لیے نکلے گی۔
میزبان ہونے کے ناطے، بھارت 44ویں ایف آئی ڈی ای شطرنج اولمپیاڈ میں 20 کھلاڑیوں کو میدان میں اتارے گا – جو اس کا اب تک کا سب سے بڑا دستہ ہے۔ ہندوستان اوپن اور خواتین کے زمرے میں ہر دو ٹیموں کو میدان میں لانے کا حقدار ہے۔ شطرنج اولمپیاڈ کی تاریخ میں سب سے زیادہ، 188 ممالک سے 2000 سے زائد شرکاء ایونٹ میں نمائندگی کریں گے۔ 44 واں ایف آئی ڈی ای شطرنج اولمپیاڈ 28 جولائی سے 10 اگست 2022 تک چنئی میں منعقد ہوگا۔
وزارت دفاع
بھارتی بحریہ نےدو ایم ایچ-60 آر کثیر جہتی ہیلی کاپٹر  کا پہلا بیچ حاصل کرلیا ہے
بھارتی بحریہ نے 16 جولائی 2021 کو سین ڈیاگو کے این ایس ایس شمالی آئی لینڈ میںنیول ائیر اسٹیشن میں منعقد ایک تقریب میں امریکی بحریہ سے اپنے لئے پہلے دو ایم ایچ-60 آر کثیر جہتی ہیلی کاپٹر  کو حاصل کرلیا ہے۔ ان ہیلی کاپٹروں کی امریکی بحریہ سے، ہندوستانی بحریہ میں باضابطہ طور پر منتقلی ہونے کی نشاندہی اس تقریب میں کی گئی تھی، جسے امریکہ میں ہندوستانی سفیرعزت مآب ترنجیت سنگھ نے قبول کیا۔ تقریب کے دوران وائس ایڈمرل کینیتھ وہائٹ سیل، کمانڈر نیول ائیرفورس، یو ایس این اور وائس ایڈمرل رونیت سنگھ، ڈی سی این ایس، آئی این کے مابین ہیلی کاپٹر کے دستاویزوں کا تبادلہ بھی کیا گیا۔
ایم ایچ-60 آر ہیلی کاپٹر کولاک ہیڈ مارٹن کارپوریشن، یو ایس این نے بنایا ہے جو ہر موسم میں کام کرنے کی صلاحیت رکھتا ہے، جسے جدید ترین ایویونکس/ سینسر کے ساتھ متعدد مشنوں میں مدد کرنے کے لئے ڈیزائن کیا گیا ہے۔ بھارتی بحریہ امریکی حکومت سے فارن ملٹری سیل یعنی غیرملکی فوجی فروخت کے تحت ایسے 24 ہیلی کاپٹر خرید رہی ہے۔ ان ہیلی کاپٹروں کو متعدد خصوصی آلات اور ہتھیاروں سے لیس کیا جائے گا۔
ان ایم آر ایچ کو ہندوستانی بحریہ میں شامل کرنے سے تین جہتی صلاحیتوں میں اضافہ ہوگا۔بھارتی عملے کا پہلا دستہ اس وقت امریکہ میں ان طاقتور ہیلی کاپٹروں کو استعمال کرنے کی تربیت حاصل کررہا ہے۔
ش ح۔ ن ر 
U NO:6645
(Visitor Counter : 239
ا قتصادی امور کی کابینہ کمیٹی
مرکزی سرکاری دائرۂ کار کی صنعتوں سے کلیدی سرمایہ نکاسی سے متعلق ضوابط اور میکنزم کو کابینہ کی منظوری
نئی دہلی،07 مارچ / اقتصادی امور سے وابستہ کابینہ کمیٹی نے محترم وزیر اعظم جناب نریندر مودی کی قیادت میں مرکزی سرکاری دائرۂ کار کی صنعتوں سے کلیدی سرمایہ نکاسی کے تمام معاملات میں اپنائے جانے والے متبادل میکنزم کے سلسلے میں درج ذیل امور سے متعلق اختیارات تفویض کئے جانے کو خصوصی طور پر کلیدی سرمایہ نکاسی کے لئے منظور ی دے دی ہے ۔
- متعلقہ حصص کی مقدار ، جو واپس لئے جانے ہیں ، ان کی فروخت کا طریقہ اور ان کی قیمتوں کا تعین یا اس طرح کی قیمتوں کے تعین کے لئے اصولوں / رہنما خطوط کی تشکیل اور کلیدی شراکت داروں / خریداروں کا انتخاب ؛ شرائط اور ضوابط ، جن کا تعلق فروخت سے ہو گا نیز
- متعلقہ امور اور دیگر موضوعات کے سلسلے میں سی جی ڈی تجاویز کے سلسلے میں ان کی مدت اور وقت کا تعین کرنے ، قیمت کا تعین کرنے ، شرائط و ضوابط ، جن کا تعلق فروخت سے ہو ، ان کا تعین کرنے کا عمل ۔
اس کے نتیجے میں تیزی سے فیصلہ لینے کا عمل مکمل ہو سکے گا اور سی پی ایس ای یعنی مرکزی سرکاری دائرۂ کار کی صنعتوں سے سرمایہ نکاسی کے معاملے میں سی سی اے کی کثیر پہلوئی منظوریاں حاصل کرنے کی ضرورت باقی نہیں رہے گی ۔
U. No.1448
(Visitor Counter : 50
الیکٹرانکس اور اطلاعات تکنالوجی کی وزارت
نیشنل ڈیٹا گورننس فریم ورک پالیسی کے مسودے پر عوامی مشاورت
ڈیٹا گورننس کے لئے ایک جدید فریم ورک تیار کرنے کی نریندر مودی حکومت کی سوچ ہندوستان کی ڈیجیٹل معیشت کو پوری طرح متحرک کر دے گی: راجیو چندر شیکھر
وزیر اعظم عوامی مشاورت کی حوصلہ افزائی کرتے ہیں جو ان کے نزدیک ذمہ داران کی وسیع کائنات سے حاصل وسیع معلومات کی مدد سے پالیسیاں سازی کا سب سے مؤثر طریقہ ہے : راجیو چندر شیکھر
نئی دہلی کے انڈیا ہیبی ٹیٹ سنٹر میں 14 جون 2022 کو نیشنل ڈیٹا گورننس فریم ورک پالیسی کے مسودے پر ذمہ داران کی بات چیت ہوئی۔ یہ بار چیت برقیات اور اطلاعاتی ٹیکنالوجی کے علاوہ ہنر مندی کے فروغ اور صنعت کاری کے وزیر مملکت جناب راجیو چندر شیکھر کی موجودگی میں ہوئی۔
صنعت، اسٹارٹ اپس، اکیڈمیا، تھنک ٹینکس، بین الاقوامی الائنسیز اور مختلف وزارتوں کے سرکاری عہدیداروں کے 250 سے زائد ذمہ داران نے شرکت کی۔
مملکتی وزیر جناب راجیو چندر شیکھر نے ہندوستان میں حکومت اور عام شہریوں کی تیزی سے ڈیجیٹلائزیشن اور اس کے نتیجے میں ڈیٹا کے حجم میں اضافے پر روشنی ڈالی جس کی وجہ سے اس ڈیٹا کی صلاحیت کو بروئے کار لانے کے لئے ایک فریم ورک کی ضرورت ہے۔ انہوں نے کہا کہ نریندر مودی حکومت کا وژن ڈیٹا گورننس کے لئے ایک جدید فریم ورک تیار کرنا ہے جو ہندوستان کی ڈیجیٹل معیشت کو متحرک کرنے والا ہوگا۔ انہوں نے مزید کہا کہ این ڈی جی ایف پی کا مقصد حکومت کے ڈیٹا اکٹھا کرنے اور انتظام کو معیاری بنانا اور اے آئی اور ڈیٹا کی قیادت میں تحقیق اور اسٹارٹ اپ ایکو سسٹم کو متحرک کرنا ہے۔
وزیر مملکت نے مجموعی ڈیٹا ایکو سسٹم میں حصہ لینے میں پرائیویٹ ذمہ داران کی اہمیت کو بھی اجاگر کیا اور اس پالیسی اور اس کے نفاذ کے لئے ایک باہمی اور شراکتی نقطہ نظر کو یقینی بنانے پر حکومت کی توجہ پر زور دیا۔ وزیر اعظم عوامی مشاورت کی حوصلہ افزائی کرتے ہیں جو ان کے نزدیک ذمہ داران کی وسیع کائنات سے حاصل وسیع معلومات کی مدد سے پالیسیاں سازی کا سب سے مؤثر طریقہ ہے۔ راجیو چندر شیکھر نے کہا کہ الیکٹرانکس اور آئی ٹی کی وزارت ہندوستان کی عالمی سطح پر مسابقتی ڈیجیٹل معیشت اور اسٹارٹ اپس کی خاطر عالمی معیار کے قوانین کو یقینی بنانے کے لئے عوامی مشاورت کرتی ہے۔
الیکٹرانکس اور انفارمیشن ٹیکنالوجی کی وزارت کے سکریٹری جناب الکیش کمار شرما نے نیشنل ڈیٹا گورننس فریم ورک پالیسی کے مسودے کا ایک مختصر جائزہ پیش کیا جس میں ڈیٹا گورننس کے حوالے سے حکومت کے مکمل نقطہ نظر پر عمل کرنے کی اہمیت پر زور دیا گیا ہے۔
الیکٹرانکس اور انفارمیشن ٹیکنالوجی کی وزارت کے ایڈیشنل سکریٹری ڈاکٹر راجندر کمار نے نیشنل ڈیٹا گورننس فریم ورک پالیسی کے مسودے کی کلیدی دفعات کا مفصّل جائزہ پیش کیا۔
پالیسی کا مسودہ اور اس کی بنیاد جس پر اسے بنایا گیا ہے حکومتی ڈیٹا شیئرنگ کے لئے ادارہ جاتی فریم ورک کو بہتر بنانے پر توجہ مرکوز کرے گا، ڈیزائن کے ذریعہ رازداری اور حفاظت کے ارد گرد اصولوں کو فروغ دے گا، گمنام ٹولز کے استعمال کی حوصلہ افزائی کرے گا اور پبلک اور پرائیویٹ سیکٹر دونوں کے لئے غیر ذاتی ڈیٹا تک مساوی رسائی کو یقینی بنائے گا۔
پیش کردہ مختلف تجاویز میں آئی ڈی ایم او کے کام کے بارے میں آگاہ کرنے والے مشاورتی عمل کو جاری رکھنا، مربوط ڈیٹاسیٹس کی مستقبل کی صلاحیت کو بروئے کار لانے کی گنجائشیں نکالنا اور نجی کھلاڑیوں کے ساتھ معاملات کی نوعیت کے بارے میں وضاحتیں شامل ہیں۔ مزید برآں انڈیا ڈیٹا مینجمنٹ آفس کے کاموں کے بارے میں معلومات اور وضاحت، اے آئی جدت طرازی اور نجی شعبے کے ساتھ فعال تعاون کے لئے تشریح شدہ ڈیٹاسیٹس تک رسائی اور سوشل امپیکٹ فرموں کو ڈیٹا کی صلاحیت بڑھانے کی تجویز پیش کی گئی ہے۔
ریلوے کی وزارت
ہائی اسپیڈ ریل کوریڈور
ریلوے، مواصلات اور الیکٹرانک و اطلاعاتی ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں بتایا کہ اس وقت ملک میں ممبئی-احمدآباد ہائی اسپیڈ ریل ہی واحد منظورشدہ ہائی اسپیڈ ریل پروجیکٹ ہے، جس پر حکومت جاپان کی تکنیکی اور مالیاتی امداد سے کام ہو رہا ہے۔ ممبئی-احمدآباد ہائی اسپیڈ ریل  پروجیکٹ کی موجودہ صورت حال درج ذیل ہے:-
- جنگلاتی جانداروں، کوسٹل ریگولیشن زون اور جنگلات سے متعلق تمام قانونی کلیئرنسیز حاصل کر لی گئی ہیں۔
- مجموعی طور پر تقریباً 1396 ہیکٹیئر زمین کی ضرورت ہے، جس میں سے تقریباً 1193 ہیکٹئیر زمین حاصل کر لی گئی ہے۔
- پورے پروجیکٹ کو 27 کانٹریکٹ پیکجوں میں تقسیم کیا گیا ہے، اس وقت 12 پیکج کا ٹھیکہ دیا جاچکا ہے، تین کا اندازہ قدر کیا جارہا ہے اور 4 پیکجوں کے لئے ٹینڈر طلب کئے گئے ہیں۔
- گجرات اور دادرا و نگر حویلی  میں 352 کلو میٹر کی مجموعی لمبائی میں سے 342 کلو میٹر کی لمبائی میں سول کام شروع کردیئے گئے ہیں۔
لاگت اور معینہ مدت میں متوقع اضافہ کا مکمل تعین زمین کی حصولیابی اور تمام ٹھیکوں کو حتمی شکل دیئے جانے کا کام مکمل کئے جانے کے بعد ہی کیا جاسکتا ہے۔
اس کے علاوہ ریلوے کی وزارت میں درج ذیل سات ہائی اسپیڈ ریل کوریڈوروں کے لئے سروے کرانے اور مفصل پروجیکٹ رپورٹ  تیار کرانے کا فیصلہ کیا ہے۔
- دہلی ۔ وارانسی۔
- دہلی۔ امرتسر۔
- دہلی۔احمد آباد۔
- ممبئی ۔ ناگپور۔
- بمبئی۔ حیدرآباد۔
- چنئی ۔ بنگلور ۔میسور۔
- وارانسی ۔ ہاوڑہ۔
۔۔۔۔۔۔۔۔۔۔۔ ۔ ۔
ش ح۔ا گ ۔ن ا۔
U-1495
(Visitor Counter : 76